
Rezumat 


Cele mai multe experimente au confirmat relativitatea generală cu ajutorul tehnologiilor 
nou dezvoltate. S-a creat o bază tehnologică pentru astronomia undelor gravitaționale. S-au 
construit antene barogene criogenice şi antene interferometrice laser performante, asociate cu 
analiza teoretică a experimentelor cu masele de testare, rezultând că sensibilitatea experimentelor 
depinde de izolarea termică, dacă dispozitivul înregistrează continuu coordonatele sensibilitatea 
antenei este limitată, și se poate creşte sensibilitatea dacă se folosesc proceduri cuantice. Antenele 
pot ajuta în observarea radiaţiei gravitaționale de fond şi testarea relativităţii generale în cazul 


ultra-neliniar. 

TESTE GRAVITAȚIONALE 


Gravitația are un caracter universal, dar puterea sa scade rapid cu distanţa, fiind cea mai 
slabă dintre cele patru forțe fundamentale ale fizici.! În secolul 4 î.e.n., filosoful grec Aristotel 
considera drept cauză a căderii corpurilor grele tendinţa de a se deplasa spre locul lor natural.(Grant 
1996, 60-61) În Cartea VII din De Architectura, inginerul roman și arhitect Vitruvius susţine că 
gravitația nu depinde de "greutatea" unei substanțe, ci mai degrabă de "natura" ei.(Pollio 1997, 
215) Astronomul şi matematicianul indian Brahmagupta a susținut că pământul este sferic şi atrage 
obiectele.(Biriini 1910, 272) În secolul al XVII-lea, Galileo a descoperit că, contrar învățăturilor 
lui Aristotel, toate obiectele se accelerau în mod egal când cădeau.(Drake 2003) După descrierea 
gravitației de către Newton ca forță, relativitatea generală consideră că gravitația este o consecință 
a curburii spațiu-timpului datorită distribuţiei maselor. Conform teoriei actuale principale, 


-% secunde după 


gravitația a apărut odată cu nașterea Universului, în perioada epocii Planck (la 10 
Big Bang). În prezent, se încearcă dezvoltarea unei teorii cuantice care să unifice gravitația cu 
celelalte trei forțe fundamentale din natură. Mecanica cuantică cu teoria câmpului cuantic? şi 
relativitatea generală, sunt teoriile fundamentale în cadrul cărora este abordată gravitația. 

Allan Franklin şi Slobodan Perovic , în Experiment in Physics, Franklin şi Perovic 2016) 
afirmă că teoriile în ştiinţă în general, și în fizică în special, sunt confirmate (temporar) prin 
experimente care verifică afirmațiile şi predicțiile teoriilor, punând astfel bazele cunoaşterii 
ştiinţifice. Francis Bacon a fost primul care a susținut conceptul de experiment crucial, care poate 
decide validitatea unei ipoteze sau teorii. Ulterior, Newton a susținut că teoriile ştiinţifice sunt 
induse direct din rezultatele experimentale şi observaţii, excluzând ipotezele netestate. Hobbes a 
afirmat, dimpotrivă, că raţiunea umană a precedat tehnicile experimentale, criticând optimismul 
lui Boyle privind rolul metodei experimentale.(Shapin şi Schaffer 1989) În secolul 20, 
pozitivismul logic separă deducţiile observaţionale de cele teoretice. Thomas Kuhn şi Paul 
Feyerabend au criticat această viziune, afirmând că toate experimentele au la bază un cadru teoretic 
şi deci nu pot confirma independent o teorie. lan Hacking a fost de acord cu această idee, dar 


afirmă că observaţiile rămân de încredere prin confirmări independente.(Hacking 1981, 63: 305-— 


ăn 


!Cele patru forțe "fundamentale" sunt cea electromagnetică, nucleară "slabă" responsabilă de dezintegrarea 


radioactivă, nucleară " legând elementele constitutive ale nucleelor, şi gravitaţională. 
> > Ei 


ăn 


puternică 


Teoria câmpului cuantic este cadrul comun pentru teoria luminii și a electronilor sub formă de câmpuri 
(electrodinamica cuantică), teoria forțelor nucleare slabe şi teoria cuarcilor şi gluonilor. Modelul standard al fizicii 
particulelor reuneşte aceste abordări şi descrie structura internă a atomilor prin câmpuri cuantice. 

322) În cazul unui singur sistem experimental viabil, Allan Franklin şi Slobodan Perovic propun 
strategii specifice pentru validarea observaţiei, care, împreună cu strategia lui Hacking, constituie 
o epistemologie a experimentului: 

1. Verificarea și calibrarea experimentală, cu ajutorul fenomenelor cunoscute. 

2. Reproducerea artefactelor cunoscute în prealabil. 

3. Eliminarea surselor plauzibile de eroare şi explicațiile alternative ale rezultatului 

(“strategia Sherlock Holmes”). 

4. Folosirea rezultatelor pentru a argumenta validitatea lor. 

5. Folosirea unei teorii independente bine-coroborată a fenomenelor pentru a explica 
rezultatele. 

6. Folosirea unui aparat bazat pe o teorie bine coroborată. 

7. Utilizarea argumentelor statistice.(Franklin şi Perovic 2016) 

Dar aplicarea acestor strategii nu garantează corectitudinea rezultatelor. Din această cauză, 
fizicienii folosesc mai multe strategii, în funcție de experiment. 

Peter Galison, în How Experiments End(1987), afirmă că experimentele se încheie într-un 
mod subiectiv, atunci când experții cred că au ajuns la un rezultat valid.(Galison 1990, 235)Cele 
mai multe experimente se bazează pe tradițiile în domeniu și experienţa personală a cercetătorului 
(inclusiv presupozițiile sale teoretice), atât în proiectarea experimentului cât şi în acceptarea unei 
teorii "care permite” desfăşurarea experimentelor. Presupoziţiile teoretice ale experimentatorilor 
sunt acceptate. 

Harry Collins a dezvoltat un argument numit ”regresul experimentatorilor",(Collins 1992, 
79-111) conform căruia nu există criterii formale pe care să le poţi aplica pentru a decide dacă un 
aparat experimental funcţionează corect sau nu. Ce contează în fapt este negocierea în cadrul 
comunității ştiinţifice, care depinde de "factori precum interesele carierei, sociale şi cognitive ale 
oamenilor de ştiinţă şi utilitatea percepută pentru munca viitoare, dar care nu este decisă prin ceea 
ce putem numi criterii epistemologice sau judecată raționalizată.”(Franklin şi Perovic 2016) 

Pickering susține, de asemenea, că motivele pentru acceptarea rezultatelor sunt utilitatea 
ulterioară a lor în practica ştiinţifică, și acordul lor cu angajamentele comunitare 
existente.(Pickering 1981, 216-—36) EI afirmă că un sistem experimental produce rareori rezultate 
experimentale valide dacă nu este ajustat în acest sens, şi că teoria aparaturii, cât şi teoria 


fenomenelor, determină producerea unui rezultat experimental valid.(Pickering 1981)Ulterior, 

concluzionează că "rezultatele depind de modul în care este lumea”:(Pickering 1995, 182) "Astfel, 
felul în care este lumea materială se infiltrează în şi infectează reprezentările noastre despre ea 
într-un mod netrivial şi consecvent. Analiza mea arată astfel un angajament intim şi reactiv între 
cunoașterea științifică şi lumea materială, care este integrantă practicii ştiințifice”.(Pickering 1995, 
183) 

Hacking susține că, în ciuda aparenţelor, constructiviștii, precum Collins, Pickering sau 
Latour, nu cred că faptele nu există sau că nu există realitate. EI citează pe Latour şi Woolgar că 
rezultatul este o consecință a muncii științifice mai degrabă decât cauza ei,(Latour, Woolgar, și 
Salk 1986, 180)(Hacking 2000, 80-81) într-un relativ consens cu comunitatea științifică. 

Acumularea unei cantități mari de date în cadrul unui experiment poate impune o selecţie, 
prin tehnica reducerii utilizată de fizicieni, a datelor care vor fi folosite. Aceasta poate fi o 
preocupare epistemologică importantă privind modul de selecție a datelor considerate utile, 
minimizând probabilitatea unor rezultate neexplorate.(Franklin 2013, 224-25) În astfel de cazuri, 
fizicienii aplică o analiză de robusteţe în testarea ipotezelor, prin verificarea aparaturii utilizate, şi 
stabilirea unor algoritmi de lucru. 

În cazul soluţiilor ecuaţiilor lui Einstein din relativitatea generală şi a modelării teoriilor 
gravitației cuantice, datorită complexităţii acestor abordări se încearcă simulări ale experimentelor 
pe calculator. În prezent, există o dispută în curs în ce măsură aceste simulări sunt experimente, 
teorii sau un fel de metode hibride de a face ştiință.(Winsberg 2010, 136) 

În perioada 1965 - 1990 au fost elaborate foarte multe experimente pentru testarea teoriilor 
gravitaționale, inclusiv(Braginsky 1994) 

e  Măsurători de înaltă precizie ale efectelor radiației electromagnetice în câmp gravitațional, 
confirmând TGR pentru câmpul gravitațional slab. 

e  Detectarea interacțiunii gravitaționale neliniare a maselor la un pulsar în câmpul 
gravitațional al unei stele neutronice. 

e Confirmarea indirectă a radiației gravitaționale prin observarea a două stele neutronice 
apropiate, confirmând TGR. 

e Încercări, eşuate deocamdată, de a constata încălcarea principiului echivalenţei sau 
existența unei a cincea forțe. 

În această perioadă cele mai multe experimente au confirmat relativitatea generală cu 


ajutorul tehnologiilor nou dezvoltate. S-a creat o bază tehnologică pentru astronomia undelor 

gravitaționale. S-au construit antene barogene criogenice și antene interferometrice laser 
performante, asociate cu analiza teoretică a experimentelor cu masele de testare, rezultând că 
sensibilitatea experimentelor depinde de izolarea termică, dacă dispozitivul înregistrează continuu 
coordonatele sensibilitatea antenei este limitată, şi se poate creşte sensibilitatea dacă se folosesc 
proceduri cuantice.(Braginsky 1994) Antenele pot ajuta în observarea radiației gravitaționale de 
fond şi testarea relativităţii generale în cazul ultra-neliniar. 

Referitor la sensibilitatea dispozitivelor de măsurare gravitaționale, Vladimir B Braginsky 
afirmă că nivelul actual al cunoştinţelor ne permite să sperăm că sensibilitatea antenelor poate 
creşte, şi nu s-a prevăzut nicio limită a sensibilităţii în experimentele gravitaționale, ea depinde de 
priceperea oamenilor de știință.(Braginsky 1994) 

În prezent, gravitația experimentală este un domeniu emergent, caracterizat prin eforturi 
continue de a testa previziunile teoriilor gravitației. 

Limita clasică sau limita de corespondenţă este capacitatea unei teorii fizice de a aproxima 
versiunea clasică atunci când este luată în considerare prin valorile speciale ale parametrilor 
săi.(Bohm 1989)Principiul corespondenței formulat de Niels Bohr în 1920(Bohr 1920, 423-478) 
afirmă că comportamentul sistemelor descrise de mecanica cuantică reproduce fizica clasică în 
limita numerelor cuantice mari.( Tipler şi Llewellyn 2012, 160-61) Acest principiu are două cerinţe 
de bază: reproducerea parantezelor Poisson, şi specificarea unui set complet de observabile clasice 
a căror operatori, când acționează prin stări semiclasice corespunzătoare, reproduc aceleași 


variabile clasice cu mici corecţii cuantice.(Ashtekar, Bombelli, şi Corichi 2005) 

